Tunku Soraya

Duli Yang Amat Mulia Tunku Soraya binti Almarhum Sultan Abdul Halim Mu’adzam Shah (Jawi: تونكو ثريا بنت المرحوم سلطان عبدالحليم معظم شاه; lahir Tunku Soraya binti Tengku Abdul Aziz; 30 April 1960) merupakan Raja Puan Muda Perak Darul Ridzuan. Pada 3 Mei 1960, baginda yang juga merupakan anakanda saudara kepada Sultan Kedah ke-28, Sultan Abdul Halim Mu’adzam Shah dan Sultanah Kedah, Sultanah Bahiyah telah diangkat menjadi anakanda angkat baginda berdua.

Biografi
Duli Yang Amat Mulia Tunku Soraya diputerakan pada 30 April 1960 di Alor Setar, Kedah merupakan anakanda kandung kepada kekanda Almarhum Sultan Abdul Halim iaitu Tunku Hamidah binti Almarhum Sultan Badlishah dan Tengku Abdul Aziz ibni Almarhum Sultan Sulaiman Badrul Alam Shah, anakanda Sultan Terengganu ke-13. 

Tunku Soraya mempunyai saudara kembar iaitu Almarhumah Tunku Sarina binti Tengku Abdul Aziz yang telah berkahwin dengan Tunku Abdul Karim bin Tunku Ziauddin al-Haj. Tunku Sarina telah mangkat pada tahun 1991 dan dimakamkan di Makam Diraja Langgar.

Di sebelah ayahanda kandungnya, baginda juga merupakan sepupu kepada Sultan Kedah ke-29, Sultan Sallehuddin ibni Almarhum Sultan Badlishah tetapi beliau juga mempunyai pertalian saudara sebagai anak saudara melalui sebelah ayahanda angkatnya.

Almarhum Sultan Abdul Halim telah mengangkat kedua-dua anakanda saudara baginda sebagai anakanda angkat pada tahun 3 Mei 1960. Setelah enam tahun, barulah Almarhumah Sultanah Hajah Bahiyah melahirkan Tunku Puteri Intan Safinaz pada 1966.http://www.thestar.com.my/news/nation/2015/06/06/a-lifetime-of-leadership/

Pendidikan
Tunku Soraya menerima pendidikan awal di St Nicholas Convent, Alor Star, Bukit Nenas Convent, Kuala Lumpur dan meneruskan bidang pengajian di Brighton Polytechnic, Brighton, Sussex, England.

Kerjaya
Baginda juga merupakan Timbalan Yang Dipertua Persatuan Pandu Puteri Malaysia.

Raja Puan Muda Perak
Tunku Soraya dikurniakan gelaran Duli Yang Amat Mulia Raja Puan Muda Perak berikutan suami baginda, Raja Iskandar Dzurkarnain ibni Almarhum Sultan Idris Iskandar Al-Mutawakkil Alallahi Shah dimasyhurkan sebagai Duli Yang Amat Mulia Raja Di-Hilir Perak pada 20 Jun 2014.

 Keluarga dan kerabat 
Tunku Soraya dan Raja Iskandar Dzurkarnain melangsungkan perkahwinan mereka di Istana Anak Bukit, Alor Star, Kedah pada 24 Ogos 1986 dan dikurniakan 5 orang cahaya mata, tiga orang putera dan dua orang puteri.

 Nama  Keputeraan  Tempat keputeraan  Umur  Yang Mulia Raja Nabil Imran Abdul Aziz    Kedah    Yang Mulia Raja Idris Shah     Kedah    Yang Mulia Raja Sarina Intan Bahiyah    Kedah    Yang Mulia Raja Safia Azizah    Kedah    Yang Mulia Raja Siffudin Muazzam Shah     Kedah  

Darjah kebesaran
Tunku Soraya telah dikurniakan:

:
 50px Darjah Kerabat Azlanii Kelas Kedua (D.K.A. II)

:
 50px Darjah Seri Setia Sultan 'Abdul Halim Mu'azzam Shah (SHMS) membawa gelaran Dato' Seri Diraja
 50px Darjah Seri Setia Diraja Kedah Yang Amat Dihormati (S.S.D.K.) membawa gelaran Dato' Seri

:
 50px Panglima Setia Mahkota (P.S.M.) (pada 20 Oktober 2016) membawa gelaran Tan Sri

Terasul dan gelaran

 30 April 1960 - 3 Mei 1960: Yang Mulia Tunku Soraya binti Tengku Abdul Aziz
 3 Mei 1960 - 11 Mei 1987: Yang Teramat Mulia Tunku Soraya binti Sultan Abdul Halim Mu'adzam Shah
 11 Mei 1987 - 16 Julai 2008: Yang Teramat Mulia Dato' Seri Tunku Soraya binti Sultan Abdul Halim Mu'adzam Shah
 16 Julai 2008 - 20 Jun 2014 Yang Teramat Mulia Dato' Seri Diraja Tunku Soraya binti Sultan Abdul Halim Mu'adzam Shah
 20 Jun 2014 - 11 September 2017: Duli Yang Amat Mulia Raja Puan Muda Perak Darul Ridzuan Tunku Soraya binti Sultan Abdul Halim Mu'adzam Shah
 11 September 2017 - kini: Duli Yang Amat Mulia Raja Puan Muda Perak Darul Ridzuan Tunku Soraya binti Almarhum Sultan Abdul Halim Mu'adzam Shah
Nama penuh baginda berserta gelaran rasmi ialah:

Pautan luar


Rujukan

|-